Vastutav toimetaja
Vastutav toimetaja on ajakirjanduses isik, kes vastutab väljaande sisu eest, et see oleks kooskõlas asjakohaste seadustega. Ajalooliselt kasutati vastutava toimetajana ka nn varitoimetajat (saksa keeles Sitzredakteur, :de). Varitoimetaja oli ajakirjanduslikult kõrvaline isik, kes esindas väljaannet kohtuprotsessides ja väljaande süüdimõistmise korral kandis varitoimetaja ka vanglakaristust. Vastutav toimetaja on tehniline, mitte loominguline töötaja.